NaiveNeuron/SloPal huggingface dataset:
L. Gyurovszky, minister výstavby a regionálneho rozvoja SR: (2005-03-17):
Prvá časť sa týka možných prostriedkov, ktoré môžu vzniknúť z realokácie. To znamená, že my zhodnotíme počas leta do augusta všetky opatrenia, a tam, kde budeme vidieť riziko nevyčerpania istých peňazí, tak tam navrhneme realokáciu. A môžem už teraz povedať, že mojím cieľom bude, aby tieto realokácie smerovali prioritne do školstva. To znamená, že tam je najväčší pretlak projektov oproti peniazom, ktoré sú tam k dispozícii. A to znamená, že v roku 2006 ten balík teoreticky môže byť 200, 300 až 500 mil. Sk, závisí od toho, koľko peňazí nebude vyčerpaných, resp. kde usúdime, že existuje určité riziko. Naším cieľom je, aby sa využili všetky peniaze. Toto je to programovacie obdobie, ale, samozrejme, myslíme aj na budúce programovacie obdobie. Už prebiehajú rokovania s Bruselom o zostavení nových operačných programov, resp. ešte, aby som bol presný, o novom Národnom strategickom referenčnom rámci, v operačných programoch ešte nie. A tam sme už povedali požiadavku, že existujú veľké zásobníky projektu nielen v našom operačnom programe, ale aj v Operačnom programe Priemyslu a služby. Ďalej sme nasadili možnosť, či by nebolo možné tie opatrenia, kde je veľký zásobník projektov, preniesť do budúceho programovacieho obdobia. Ak by sa nám to podarilo, tak by sme vlastne ušetrili od roku 2007 asi 10 až 11 mesiacov, ktoré začína vyhlásením výziev, podanie projektov, vyhodnotenie projektov, podpísanie zmluvy a čerpanie, ale by sme vedeli využiť práve tento zásobník projektov od toho, aby sme od 1. 1. 2007 mohli už priamo uzatvárať projekty, uzatvárať zmluvy s projektmi, ktoré sú hotové, ktoré sú pripravené. Po roku 2007 by ten balík peňazí mal byť približne 2,5-násobok súčasného balíka celkovo, to znamená, že by bolo možné, samozrejme, uspokojiť väčší počet žiadateľov. Je to úspešné, je to úspešná výzva, je to úspešné opatrenie, ktoré na jednej strane poukazuje na úspešnosť, na druhej strane poukazuje na potrebu, to znamená, že určite bude našou ambíciou, aby sme toto opatrenie preniesli skoro v nezmenenej forme do budúceho programovacieho obdobia až do roku 2013.
Gašpar, Tibor, podpredseda NR SR (2024-09-13):
Ďakujem navrhovateľovi. Dávam slovo spoločnému spravodajcovi z výboru pre sociálne veci poslancovi Michalovi Stuškovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Pellegrini, Peter, podpredseda NR SR (2020-05-19):
Prezentujme sa a hlasujme o prvej časti uznesenia A, ktorým Národná rada berie na vedomie správu. (Hlasovanie.) Prítomných 121 poslancov, za 34, proti 67, zdržalo sa 19, nehlasoval 1. Konštatujem, že tento návrh sme neschválili. Nech sa páči.
Laššáková, Jana, podpredsedníčka NR SR (2012-07-02):
Dávam slovo pánovi poslancovi Mihálovi. Nech sa páči, pán poslanec.
Šeliga, Juraj, poslanec NR SR (2021-07-23):
Ďakujem. Hlasovali sme o všetkých pozmeňujúcich a doplňujúcich návrhoch. Prosím, dajte návrh hlasovania o tom, že tento návrh zákona prerokujeme v treťom čítaní ihneď.
Nemky, Martin, poslanec NR SR (2019-09-17):
Vážený pán predseda, vážené pani poslankyne a páni poslanci, Národná rada uznesením č. 1930 z 26. júna 2019 pridelila návrh poslankyne Irén Sárközy na vydanie zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov na prerokovanie ústavnoprávnemu výboru, a to aj ako gestorskému výboru a určila lehotu na jeho prerokovanie v druhom čítaní. Ústavnoprávny výbor návrh zákona prerokoval a odporúčal ho Národnej rade schváliť. Zo správy ústavnoprávneho výboru nevyplývajú žiadne pozmeňujúce ani doplňujúce návrhy. Gestorský výbor odporúča Národnej rade návrh zákona schváliť ako celok. Správa ústavnoprávneho výboru o prerokovaní návrhu zákona bola schválená uznesením ústavnoprávneho výboru č. 686 z 9. septembra 2019. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predseda, otvorte, prosím, rozpravu.
Pellegrini, Peter, podpredseda NR SR (2020-05-15):
Ďakujem pekne, pán minister. Poprosím teraz spoločného spravodajcu z výboru pre zdravotníctvo pána poslanca Tomáša Lehotského, aby informoval Národnú radu o výsledku rokovania výborov o tomto návrhu a aby odôvodnil návrh a stanovisko gestorského výboru. Nech sa páči, pán poslanec.
Jurinová, Erika, podpredsedníčka NR SR (2015-04-21):
S reakciou pán poslanec Kadúc.
Paška, Pavol, predseda NR SR (2013-10-23):
Ďakujem pekne. Vyhlasujem prestávku do 11.15 hodiny a budeme potom pokračovať v rokovaní. (Prestávka.) (Po prestávke.)
P. Hrušovský, predseda NR SR: (2005-10-25):
(Hlasovanie.) 128 prítomných, 92 za, 33 sa zdržalo, 3 nehlasovali. Návrh sme schválili. Poprosím pána predsedu výboru pre financie rozpočet a menu, aby predniesol návrhy uznesení k prerokúvanému návrhu vlády na vydanie zákona o Štátnej pokladnici a zákona, ktorým sa mení a dopĺňa zákon o rozpočtových pravidlách verejnej správy. Nech sa páči, pán poslanec, tlač 1347.
Jurzyca, Eugen, poslanec NR SR (2017-09-12):
Ďakujem pekne za slovo, pani predsedajúca. Mne ako laikovi ochrany životného prostredia sa tvoje vystúpenie, Anka, páčilo. Rozobrala si veľa vecí a dobre si ich vysvetlila, zrozumiteľne. Osobitne by som vypichol tú časť, kde si hovorila o hodnote za peniaze, teda o tom, že aj investície do životného prostredia podliehajú analýzam návratnosti vložených prostriedkov. V tejto súvislosti by som možno ešte pridal, že podľa správy analytikov z ministerstva projekty environmentálneho fondu nevykazujú žiadne povinné ukazovatele, a teda nie je možné určiť ich efektívnosť. Verím, že aj v tomto sa ministerstvo posunie ďalej, tak, aby sa efektívnosť dala rátať pri všetkých, aby sa rátala pri všetkých investíciách, u ktorých sa rátať dá. Ďakujem.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 128 poslancov, za 83, proti 3, zdržalo sa 39, 3 nehlasovali. Uvedený návrh sme schválili.
Suja, Miroslav, poslanec NR SR (2022-03-30):
Ďakujem za slovo, pán predsedajúci. Pán kolega, táto vláda sa tvári, že nevie ani to, čo sa už stalo, nie to, čo ešte len bude, a tak nečakajte, že vás ako samosprávu oslovia a z toho jediného dôvodu alebo z jedného jediného dôvodu, lebo z toho ich ľudia nemajú absolútne nič. Tak keď nič nekvapká, tak do toho sa nekafrú. A veľmi správne ste povedali, že sa aktivizovali mnohí okrem štátu. Samozrejme, keby nie začiatku tých dobrovoľníkov, samospráv a charity, tak tu máme humanitárnu katastrofu. Ale ako ste počuli dneska, minister Mikulec sa nám tu snažil nahovoriť úplne niečo iné, nie to, čo sme počuli z vašich úst, že oni od začiatku to všetko riadia. No ale videli sme, ako to dopadlo. A to nekonanie prednostov, no, pán kolega, na rovinu, vy čo chcete od prednostov, ktorých vyberá Pročko a Šudík, že aké kvality vy od nich očakávate alebo že by vám ako mohli pomôcť? To sa proste nedá. To znamená, že aké ministerstvo, aký premiér, aké ministerstvo vnútra, tak takí poslanci a títo poslanci vyberali týchto prednostov. A tam, kde mi hovorili, kde bol Pročko vo výberom konaní alebo Šudík, tak tam boli tie kritériá veľmi ale veľmi zaujímavé. Tak sa nečudujme, že sa tam dostali takí ľudia, ako sú. Ďakujem.
Laššáková, Jana, podpredsedníčka NR SR (2015-06-19):
Chcete reagovať, pán poslanec? Nech sa páči, s reakciou pán poslanec Přidal.
Simon, Zsolt, poslanec NR SR (2014-07-03):
Ďakujem. Vážený pán predseda, kolegyne, kolegovia, vážený pán minister, materiál, ktorý ste sem doniesli, tak ako aj kolega Chren uviedol, nie je o tom, že niečo nás tlačí, že by nám hrozili skutočne sankcie, pretože tá časť sa týka reklamy. Ale vy sa tu snažíte riešiť problém, ktorý nenapĺňa literu zákona rokovacieho poriadku a oprávnenie na to, aby sme v tom rokovali v skrátenom konaní. Ale za poslanecký klub strany MOST – HÍD musím povedať, že napriek tomu my to podporíme, pretože naprávate chybu, ktorú ste zaviedli, že farmári nemôžu ambulantne predávať na farmárskych trhoch svoje výrobky. Je treba ale povedať toľko k skrátenému konaniu. Ja len chcem upozorniť pána ministra, že aj toto skrátené konanie, aj to, čo ste napísali do toho návrhu zákona, má množstvo chýb. To znamená, že keď prejde tak, ako ste ho navrhli dnes v skrátenom konaní, tak váš nástupca o pár týždňov opäť sem príde a opäť nám niečo tu bude predkladať, pretože len jeden moment, lebo narýchlo tento návrh ste vyplodili, narýchlo, doniesli ste ho narýchlo. Bude možné predávať balenú zmrzlinu, nanuky zabalené, kopčeky nie. Mäso tiež nie. To znamená, že riešite len časť problémov. Upozorňujem tu na to, že chcel by som poprosiť, v priebehu prerokovania dajme čas na druhé a tretie čítanie, ešte Národná rada bude zasadať aj budúci týždeň, aby sme mali dostatok času na to, aby sme tieto nedostatky odstránili, lebo je tam viac tých problémových bodov, a keď to veľmi rýchlo budete chcieť znásilniť a budete to chcieť taktiež ako s vládnou mašinériou ako pôvodnú zmenu poslaneckého návrhu to pretlačiť, tak 83, viem, že za to zahlasuje, ale občania a malí podnikatelia na Slovensku sa z toho, nie každý z toho bude mať dobre, pretože neriešite celú škálu problémov, ktorú ste vyprodukovali, a platia dva dni, tri dni aj s cestou. Ďakujem pekne.
Viskupič, Marián, poslanec NR SR (2022-12-06):
Ďakujem pekne za slovo. Karol, nerozumiem tvojim slovám ako populizmus či krvavé oči. Veď zoberme si, zimným strediskám tie tri mesiace vykryjú možno 85 – 90 % ich ročných tržieb. Tam to význam má. Gastru rovnaké obdobie pokryje možno 15 % ich ročných tržieb. Je toto okej? Je toto z našej strany populizmus alebo skôr to, že hľadáme to správne riešenie, ako pomôcť každému odvetviu tak, aby to reálne pomohlo? Len na okraj. Dvadsaťštyri európskych krajín má pre gastro nejakú formu zníženej sadzby DPH, dvadsaťštyri. To znamená skoro všetky. A, samozrejme, natrvalo. A my tu riešime, my tu riešime tri mesiace. No, na to mal niekdajší gazda pravice pán Procházka veľmi trefné slovné spojenie, ale nebudem ho opakovať. Ďakujem.
Petrák, Ľubomír, poslanec NR SR (2020-04-07):
Ďakujem pekne. Pán minister, budem veľmi kritický. Chcem sa vás spýtať, načo bolo toto vaše vystúpenie teraz dobré. Oceňujem, keď vystúpite vecne v iných prípadoch v rozprave a keď sa tohto budete držať. Ale hovorím vecne, keď budete pomenovávať v druhom čítaní veci, ktoré, s ktorými súhlasíte alebo nesúhlasíte v rámci pozmeňujúcich návrhov, a akým spôsobom to vidíte. Historický exkurz a váš výklad histórie, prepáčte, ma vôbec nezaujíma a predpokladám, že nikoho v tejto sále. Takže toto, toto vaše vystúpenie si, prosím vás, nabudúce nechajte na tlačovku a nezdržujte nás v týchto dobách v tejto miestnosti. Ďakujem pekne.
Kollár, Boris, predseda NR SR (2020-04-22):
Dávam slovo spoločnému spravodajcovi z výboru pre pôdohospodárstvo a životné prostredie, predsedovi tohto výboru poslancovi Jaroslavovi Karahutovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Cmorej, Peter, poslanec NR SR (2022-11-08):
Hej. Bolo to zle napísané, hej. Uhm. Áno, ospravedlňujem sa, bola trošku nesprávne napísaná šnúra. Dobre, takže, pán predsedajúci, dajte, prosím, hlasovať o bodoch 1 až 35 a 37 pozmeňujúceho a doplňujúceho návrhu pani poslankyne Andrejuvovej.
Andreánsky, Ladislav, poslanec NR SR (2017-05-11):
Ďakujem. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní návrhu zákona vo výboroch Národnej rady. Národná rada uznesením č. 540 z 28. marca 2017 pridelila návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Ako gestorský výbor určila ústavnoprávny výbor a určila aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko. Návrh zákona oba výbory prerokovali a odporúčali ho schváliť. Z uznesení výborov vyplývajú tri pozmeňujúce a doplňujúce návrhy. Gestorský výbor odporúča hlasovať o uvedených pozmeňujúcich a doplňujúcich návrhov nasledovne: spoločne o bodoch 1 a 2 s odporúčaním schváliť, osobitne o bode 3 s odporúčaním neschváliť. Ústavnoprávny výbor ako gestorský výbor odporúča Národnej rade návrh zákona schváliť ako celok a to v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o prerokovaní návrhu zákona (tlač 460a) bola schválená uznesením ústavnoprávneho výboru č. 210 z 9. mája 2017. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu ústavného zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, prosím, otvorte rozpravu.
Šefčík, Marek, poslanec NR SR (2023-03-15):
3. Za čl. I sa vkladá nový čl. II, ktorý znie: „Čl. II Zákon č. 17/1992 Zb. o životnom prostredí v znení zákona č. 127/1994 Z. z., zákona č. 287/1994 Z. z., zákona č. 171/1998 Z. z., 211/2000 Z. z., zákona č. 332/2007 Z. z. a zákona č. 388/2021 Z. z. sa mení a dopĺňa takto: 1. „V § 14 sa za slovo „spaľovania“ dopĺňajú slová „úpravy, spracovania, skladovania, ukladania, manipulácie alebo iného spôsobu nakladania“. 2. Za § 34a sa vkladá nový § 34b, ktorý znie: „§ 34b Prechodné ustanovenie k úpravám účinným od 15. apríla 2023. „Zmluvy týkajúce sa úpravy, spracovania, skladovania, ukladania, manipulácie alebo iného spôsobu nakladania s rádioaktívnym odpadom, ktorý nebol vyprodukovaný na území Slovenskej republiky, ktoré boli uzatvorené podľa predpisov účinných do 14. apríla 2023, zostávajú v platnosti do doby, na ktorú boli uzatvorené, ak nie sú v rozpore s predpismi účinnými od 15. apríla 2023 alebo budú uvedené do súladu s nimi do šiestich mesiacov od účinnosti tohto zákona, bez možnosti predĺženia týchto zmlúv dodatkami."." Nasledujúce články sa primerane prečíslujú.
Ďuriš Nicholsonová, Lucia, podpredsedníčka NR SR (2017-12-05):
Pán poslanec Pčolinský.
Susko, Boris, poslanec NR SR (2022-12-07):
Ďakujem pekne za slovo, pán predsedajúci. Pán poslanec Oravec, no je to pochopiteľné a samozrejme, že podnikatelia nebudú úplne šťastní a spokojní. Veď nikdy nie sú šťastní a spokojní, keď majú svojim zamestnancom dať viac peňazí. Vidíme to každý rok pri schvaľovaní minimálnej mzdy, aj pri akýchkoľvek navýšeniach, ktoré by sa ich, ich mali, mali dotknúť. Avšak, avšak nemyslím si a myslím si, že to je trošku z vašej strany strašenie, že príde k prepúšťaniu zamestnancov, pretože, pretože vo veľa prípadoch majú na základe kolektívnych zmlúv títo zamestnanci dokonca vyššie príplatky, ako sú stanovené v tomto, v tomto návrhu. No a pokiaľ hovoríte o tom, že, že ide o podraz vo vzťahu k podnikateľom, tak s týmto absolútne nemôžem súhlasiť vzhľadom k tomu, že v roku 2020, keď sa tieto príplatky zmrazovali na úroveň roku 2020, boli jasne a jednoznačne deklarované, že je to dočasné opatrenie. Dočasné opatrenie kvôli covidu a kvôli práci neštandardnej, mimo štandardného pracovného času, a tam by to bolo naozaj neúmerné zaťaženie pre podnikateľov. Ale dnes sme už v úplnej inej situácii a keďže bolo to opatrenie prezentované ako, ako dočasné, tak my nezavádzame nič nové. Opakujem a zdôrazňujem to, my nezavádzame nič nové. My sa vraciame do stavu spred roka 2020 a tie príplatky sú naviazané na rast minimálnej mzdy presne takisto ako boli spred roka 2020. Je pravdou, že medzičasom minimálna mzda stúpla, ale to sa predpokladalo z hľadiska inflácie aj pred rokom 2020. Čiže tu podnikatelia nemôžu povedať, že my zavádzame nejaké nové opatrenia. Tie opatrenia sú tie isté, čo boli pred rokom 2020. My ich len rozmrazujeme. A tam si myslím, že toto nie je žiaden podraz, a tam sme urobili aj ten ústupok, že sme posunuli účinnosť toho zákona až od polovičky roku 2023, aby sa na to vedeli pripraviť, aby si vedeli na to, na to rozpočto... (Prerušenie vystúpenia časomerom.)
Paška, Pavol, predseda NR SR (2012-10-17):
Hlasujeme. (Hlasovanie.) 141 prítomných, 130 bolo za, 11 sa zdržali. Pridelili sme návrh výborom, určili lehotu. Chcem poprosiť príslušných predsedov, aby zvolali výbory. Ešte raz upozorňujem, že je to návrh zákona, ktorý prerokovávame v skrátenom konaní a na základe dohody z poslaneckého grémia dnes doobeda vás chcem informovať, že druhé čítanie začneme v piatok o 9.00 hodine ráno. Poprosím teraz pána poslanca Borisa Suska, aby uviedol hlasovanie v prvom čítaní o vládnom návrhu zákona č. 475 o výkone trestu odňatia slobody. Je to tlač 218. (Hlasovanie o vládnom návrhu zákona, ktorým sa mení zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov , tlač 218.)
P. Paška, poslanec: (2004-07-06):
Napriek tomu si myslím, že niektoré údaje, ktoré v zmysle správy požadujem, nie sú uverejnené priamo, ale že sú len v sprostredkovaných úvodoch v dôvodových správach, v návrhoch uznesení vlády a čo určite nie je ale uverejnené nikde a veľmi rád si nechám ešte raz vysvetliť, kde je otázka akým spôsobom, komu, ak boli tieto prostriedky čerpané, boli zadané, či priamym zadaním, či to bola verejná súťaž, ak bola, kde bola, aká bola, na základe akých kritérií bola určená. Minimálne z týchto dôvodov by som sa, dámy a páni, priklonil k tomu, aby predsa len vláda takúto správu predložila, pretože nielen vzhľadom na niekedy veľkú vyťaženosť elektronických liniek, ale aj z dôvodu štandardných, možno minulostoročných, verbálnym spôsobom komunikácie s našimi voličmi by som ich rád s takýmito informáciami oboznámil. Ďakujem pekne.
Tomanová, Viera, poslankyňa NR SR (2014-11-09):
Ďakujem veľmi pekne. Pani kolegyňa, pani poslankyňa, je mi nesmierne ľúto, že práve vy ste sa znížili na obdobnú úroveň, ako sme tu mali možnosť. A bolo tu opakovane prezentované video s raperom Egom, ktorého ja síce vôbec nepoznám, ale pre mňa sú absolútne neprijateľné. A dištancujem sa totálne od vyjadrení takého človeka a som presvedčená, že v SMER-e je množstvo múdrych ľudí, ktorí by takúto pozíciu zvládli bravúrne, a ešte vo vzťahu k deťom takýmto spôsobom! Ale vy tým, že ste povedali, že sú tu potomkovia bírešov, a musím vás upozorniť a vy to veľmi dobre viete, lebo ste natoľko vzdelaná, že z tých potomkov bírešov je v Slovenskej republike a bolo v Slovenskej republike veľa múdrych ľudí, vedcov a veľa ľudí, ktorí tu urobili obrovský kus práce a záslužnej práce. Ak treba, môžem ich aj menovať. Ale je mi veľmi ľúto, že ste to urobili práve vy. A bolo by možno dobré ospravedlniť sa tým potomkom bírešov. Aj keď nepatrím k potomkom bírešov, ale na druhej strane si myslím, že je úplne jedno, z akej rodiny kto vyšiel, je dôležité prezentovanie jeho života, jeho múdrosti, jeho vedomosti. Ďakujem (Potlesk.).
Krajkovič, Mikuláš, poslanec NR SR (2018-01-30):
Ďakujem za slovo. Peter, ja len by som chcel tak troška rozptýliť tie, tu reči, že vlastne, alebo deklarácie, že celé tie akčné plány a rady pre rozvoj okresov boli len a len výlučne v réžii SMER-u a tým by som to chcel odpovedať aj pánovi Dostálovi, pretože ja naozaj nepoznám ten príklad z Rožňavy, ale budem hovoriť za Svidník, kde žijem. Vo vtedajšej rade pre rozvoj okresu podľa tohto ešte starého znenia zákona, vlastne len tajomník, ako zo zákona prednosta okresného úradu bol v podstate zo SMER-u, ale všetci ľudia, ktorí tam v tom čase pracovali. V tej akčnej rade boli ľudia, ktorí, bol tam primátor mesta Svidník, ktorý nie je zo SMER-u, boli tam predstavitelia MAS-iek, ktorí nie sú starostovia, ktorí nie sú zo SMER-u a tak. Takže nie celkom je to taký všeobecný názor, že by to bolo všetko v réžii SMER-u. Skôr ja som tam videl problém v tom, že naozaj do tých akčných plánov alebo do tých projektov sa naozaj tam dostávali veci, ktoré ani len náhodou nesúviseli s nejakým deklaratórnym vytvorením pracovného miesta. Tam, proste si tam každý dával, čo chcel a tie akčné rady, nakoľko oni nemali až takú nejakú veľkú kompetenciu to nejakým spôsobom korigovať, neschvaľovať, schvaľovať a tak, tak samozrejme, že to, že to takto nejako sa to schvaľovalo rôzne, ale to už je, to už je vlastne na tých ľuďoch. Ja by som skôr ocenil, aby sme aj tie výbory teraz podľa nového návrhu zákona, aby prednostovia okresov, ktorí budú ako predstavitelia tých výborov, aby mali aj zodpovednosť a aby tá zodpovednosť bola aj nejakým spôsobom merateľná a nejakým spôsobom aj, aj braní na zodpovednosť. Pretože takto, ako to bolo doteraz, nie celkom sa dalo nejakým spôsobom vyvodiť zodpovednosť a... (Prerušenie vystúpenia časomerom.)
Jurzyca, Eugen, poslanec NR SR (2018-10-18):
Veľmi krátko, skončím skoro, tak ak si chcete vystúpenie do rozpravy transformovať do faktických, tak dávajte pozor. Len sa chcem opýtať takú technickú vec a teda, hovorím, nie je to nadlho. Ale, mení sa tu, ten návrh ma 21 hláv a 20 rôznych zákonov. To je teda fakt veľká sila a áno, je tam napísané, že všetky nejako môžu súvisieť s krízovými situáciami, lebo uznám, že všetko so všetkým súvisí, ale mal som pocit teda pri mnohých zmenách, že nie celkom súviseli. Takéto návrhy robia problémy v rokovaní, napríklad – a teraz to troška nadľahčím – odporúčanie klubu jednotne hlasovať pri takomto zložitom zákone, obávam sa, že je nad moje platové zaradenie. Ďakujem za pozornosť.
Žiga, Peter, podpredseda NR SR (2024-02-02):
Ďakujem, pán poslanec. Na vaše vystúpenie evidujem osem faktických poznámok. Ako prvá pani poslankyňa Mesterová.
Bugár, Béla, podpredseda NR SR (2017-10-13):
Nech sa páči, prezentujme sa a hlasujme o vyslovení súhlasu. (Hlasovanie.) Prítomných 132 poslancov, za 121, 10 proti, 1 sa zdržal hlasovania. Navrhované uznesenia sme schválili. Teraz prosím vás, aby ste uviedli hlasovanie o návrhu uznesenia k návrhu na vyslanie príslušníkov ozbrojených síl Slovenskej republiky na budovanie obranných a bezpečnostných kapacít Irackej republiky, tlač 734. (Hlasovanie o návrhu uznesenia k návrhu na vyslanie príslušníkov ozbrojených síl Slovenskej republiky na budovanie obranných a bezpečnostných kapacít Irackej republiky, tlač 734.)
Hrušovský, Pavol, podpredseda NR SR (2010-12-10):
Páni poslanci, poprosím vás naozaj, rešpektujme sa navzájom a nevyrušujme sa.
R. Kaliňák, podpredseda vlády a minister financií SR: (2009-12-01):
Návrh zákona reaguje predovšetkým na nález Ústavného súdu. Ústavný súd s týmto nálezom vyslovil nesúlad tých ustanovení citovaných zákonov s Ústavou Slovenskej republiky, podľa ktorých bol výkon trestu odňatia slobody prekážkou výkonu práva voliť. V odôvodnení svojho rozhodnutia Ústavný súd uviedol, že v demokratickom a právnom štáte neprípustná by bola akákoľvek veľká skupina občanov, alebo čo i len jeden občan bez vážneho verejného záujmu vylúčená z volieb a zároveň jej bolo odopreté na určitú dobu vykonávať jedno z jej ústavou garantovaných práv. Predkladaným návrhom zákona sa citované zákony zosúlaďujú s týmto nálezom a upravujú  sa tak, aby výkon trestu odňatia slobody zostal iba prekážkou práva byť volený, a to ako vo voľbách do Národnej rady, tak aj vo voľbách do Európskeho parlamentu. Ďakujem za podporu.
Hrnčiar, Andrej, podpredseda NR SR (2018-06-19):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Petrovi Kresákovi.
Lipšic, Daniel, poslanec NR SR (2013-09-04):
Ďakujem veľmi pekne. Ja by som sa rád vyjadril k pár veciam v rámci novely a najmä k tomu, že sa navrhuje znovu zaviesť numerus clausus. Koniec koncov v minulosti sa častokrát sprísňovali aj kompetencie ministerstva, podľa mňa správne, voči exekútorom, lebo sú nositeľmi verejnej moci. Nie vždy realizácia týchto oprávnení ministerstva bola akceptovaná aj súdmi. Koniec koncov práve pán minister ministrovi financií o jednej kauze hovoril, čo mala byť jeho obhajoba voči mne, aj keď ja som v tej veci nerozhodoval, bol to môj predchodca, ale prosím, už každý volí spôsoby a možnosti, aké vie a považuje za slušné. Ale numerus clausus je problém preto, že znovu podľa mojej mienky to bude vytvárať systém výberových konaní, ktoré budú podliehať podľa mňa ovplyvňovaniu a potenciálne aj korupcii. Numerus clausus zaviedla Mečiarova vláda pri vzniku súkromných exekútorov v roku 1995 alebo 1996, v roku 1999 bol zrušený. To znamená na jednej strane, ísť ďalej cestou sprísňovania povinností exekútorov, je správne, ale zavádzať, že štát bude kontrolovať počet exekútorov, bude v princípe tým pádom komora a štát mať možnosť ich výberu priamo, že nebude určovať trh, to považujem za nesprávne. Kto je zlý, nech z toho stavu vypadne. Ale tak ako pri notároch sa to nepodarilo prelomiť, vracať sa späť pri exekútoroch znamená podľa mojej mienky výrazný krok späť a výraznú možnosť ovplyvňovať, a sme na Slovensku, aj na základe známostí, aj na základe kontaktov, nielen transparentne, to, kto bude a nebude exekútor. A potom budú exekučné úrady, ako boli kedysi do roku 1999, s monopolom pre nejaké územie, so sto zamestnancami, pomaly malá justičná inštitúcia, ktorú mali vplyvní ľudia v regióne.
Kažimír, Peter, podpredseda vlády a minister financií SR (2018-06-19):
Ďakujem. Tento bod nasleduje a v podstate poznáte tento dokument veľmi dobre. Je to základný dokument, ktorý stanovuje fiškálne ciele na najbližšie roky, a som odhodlaný tieto ciele, samozrejme, rešpektovať aj pri návrhu štátneho rozpočtu, s ktorým prídeme do Národnej rady po jeho schválení vo vláde niekedy v novembri tohto roku. Veľmi krátko. Čísla určite, ktorí sa tomu venujete, poznáte. To znamená, stanovujeme predbežný cieľ na rok 2019 na úrovni 0,32 hrubého domáceho produktu, ďalšie roky na úrovni vyrovnaného hospodárenia aj v hotovostnom, aj v akruálnom princípe. Pokles dlhu vzhľadom na to, že už od minulého roku sa hýbeme v priestore primárneho prebytku, to, tento fenomén si akosi na Slovensku málo uvedomujeme, ale to je kľúčový fakt, pretože ide vlastne o už, o prebytkové hospodárenie, ak odrátame výšku, obsluhu dlhu, čo znamená aj de facto aj nezvyšovanie dlhu. Takže vzhľadom na to, že už sa hýbeme s tak nízkymi deficitmi a s vyrovnaným hospodárením, tak vidieť, že raketovo klesá aj dlh a v tom prognózovanom období by sme mali klesnúť až k úrovni 43 % hrubého domáceho produktu a aj pod sankčné pásmo. A, samozrejme, v obdobiach veľmi priaznivých rokov pre naše hospodárenie s ekonomickým rastom okolo štyroch a dokonca vyše 4 %, čo nás zase; asi odpoviem aj na otázku pána Klusa, ktorý špiritizoval okolo toho, prečo nás niektoré krajiny v tomto-ktorom roku v nejakom parametre predbehnú. No pretože je to tak, pretože proste každá krajina má nejaké špecifikum, ktoré ho charakterizuje. V našom prípade sme výrobcovia áut, to znamená, tak ako sa nám zapínajú výrobné kapacity, jednotlivé investície, tak v tých rokoch sa dostávame dopredu. Je to proste taká štafeta, v ktorej sa vždycky ale v európskom porovnaní udržiavame na veľmi dobrých miestach. Snáď posledná vec, deficit 0,32, budeme sa o tomto baviť ešte v tomto roku niekoľkokrát, je pre ministerstvo financií de facto vyrovnané hospodárenie, pretože vám s plnou zodpovednosťou po skoro siedmich rokoch skúseností môžem povedať, že nikto nevie garantovať, že deficit skončí na úrovni 0,32 a že neskončí plus 0,1, hej, alebo mínus 0,4 práve vo vzťahu k tomu, že do okruhu verejných financií sú zarátavané aj výsledky hospodárenia subjektov, ktoré, na ktoré vláda nemá žiadny, žiadny vplyv a aj tak, samozrejme, ho priebežne, tento výsledok, vyhodnocujeme, ale ten výsledok môže byť odlišný. To znamená, z hľadiska technickej realizácie rozpočtu je toto už cieľ, ktorý znamená pre nás prakticky vyrovnané hospodárenie. Ďakujem.
Heger, Eduard, podpredseda vlády a minister financií SR (2020-11-04):
Ďakujem veľmi pekne, pán podpredseda. Keďže som nebol v Národnej rade od času, kedy ste boli zvolený do funkcie, tak mi dovoľte vám pogratulovať k vášmu zvoleniu.
M. Hort, podpredseda NR SR: (2009-10-22):
Pretože sa nám blíži 17.00 hodina, o 17.00 hodine budeme hlasovať. Vyhlasujem 3-minútovú prestávku a žiadam všetkých, ktorí  sa zúčastnia na hlasovaní, aby sa dostavili do rokovacej sály. (Prestávka.) (Po prestávke.)
Verešová, Anna, poslankyňa NR SR (2017-09-12):
Pani kolegyňa, otvorila si tému, ktorá je na stole už od roku 2008. V roku 2008 vláda strany SMER, ktorá vtedy vládla, prijala v tomto pléne, v ktorom som vtedy ani len nepomyslela, že budem sedieť, zákon o sociálnych službách, ktorý bol dobre pripravený vcelku. Roky sa na ňom pracovalo a z každého odvetvia alebo z tej skupiny tam boli prizvaní ľudia. Čo sa tu stalo politicky? Kedy nastal ten guláš? Keď poslankyňa strany SMER obrovským množstvom pozmeňovacích návrhov pozmenila tento zákon tak, že sa stal z neho paškvil a guláš a akákoľvek novela, akákoľvek novela ho nikdy nenapraví, nikdy. Vlády strany SMER-u totiž poznajú jednu filozofiu. Peniaze nejdú za človekom, ale za budovou, za kameňom, za zariadením. Čo je už bežné v ostatných krajinách Európskej únie, tak za dieťaťom, za seniorom, za invalidom, za zdravotne znevýhodneným, idú peniaze za človekom. Vy však naozaj máte v hlave takú filozofiu, že delíte občanov a delíte aj poskytovateľov. Uvedomte si, že ak chce niekto vykonávať sociálnu službu, musí vykonávať tieto služby vo verejnom záujme. Na to dostane registráciu. Vo verejnom záujme. Čo sa stane? Vykonáva ju vo verejnom záujme, ale nazvaný poskytovateľ neverejný. Tak čo je toto za hlúposť?! A v 2008. sa stala taká vec, taká vec, že v podstate neverejných poskytovateľov chceli ste úplne vyhodiť zo systému, pretože ste občanovi povedali, že len vtedy za ním pôjdu peniaze do toho zariadenia, keď si vyberie tie štátne či v zriaďovateľskej pôsobnosti VÚC. Takže dve triedy občanov, dve triedy poskytovateľov, takáto je vaša filozofia.
Blanár, Juraj, podpredseda NR SR (2022-09-27):
Pán kolega Susko, ak chcete reagovať, tak sa treba prihlásiť. Ale poprosím technikov, aby vás zapojili, aj keď ste tam uvedený ako pán Viskupič, musíte vytiahnuť kartu. Viete, počkajte, dobre. Vás zapne teraz pán technik. Môžete, nech sa páči. Môžete.
Šimečka, Michal, podpredseda NR SR (2024-02-13):
Ďakujem pekne. Pán poslanec Dostál.
Blanár, Juraj, podpredseda NR SR (2022-09-22):
Pán poslanec Muňko s faktickou poznámkou.
Laššáková, Jana, podpredsedníčka NR SR (2012-12-17):
Nech sa páči, pán minister, zaujmite miesto určené pre navrhovateľov. A dávam slovo spoločnej spravodajkyni z ústavnoprávneho výboru, poslankyni Lucii Žitňanskej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani spravodajkyňa.
Gažovičová, Tina, poslankyňa NR SR (2024-01-26):
Ďakujem, pán minister, že ste vystúpili. Ja na rozdiel od mojej predrečníčky som presvedčená, že je dobré, že ste vystúpili, a ja som rada, že sa zapájate do diskusie. A skúsim naozaj vecne zhrnúť minimálne štyri, štyri body, ktoré považujem za dôležité. Prvý je, áno, hovorme o tom, ako znižovať kriminalitu, určite sa k tomu majú vyjadrovať aj trestní právnici, aj psychológovia, aj ľudia pracujúci vo väzeniach, aj mnohé ďalšie profesie, len to, prosím, naozaj nerobme v skrátenom legislatívnom konaní. To je tak závažná odborná diskusia, že toto je naozaj iba ako slabý, slabý odvar od toho, čo si táto spoločnosť zaslúži. Po druhé, považujem obzvlášť v tomto kontexte potom za naozaj cynické, keď sa vyhovárate napríklad na ministerku Kolíkovú práve preto, lebo ona to predložila za prvé do MPK a stála o tú odbornú diskusiu, podobne ako, ako váš predchodca minister Karas a za druhé, ona sama aj iní vaši predchodcovia sa zásadne dištancujú od tejto vašej novely, ktorá prebrala iba časť toho ich a k tomu ste pridali mnoho ďalšieho, vy a celá vláda. Čiže naozaj si myslím, že, že toto je skôr výhovorka. A po tretie, vnímame ten spoločenský kontext, ktorý tu máme, že naozaj skúste sa na chvíľku od toho odosobniť, pozerať sa, ako to vyzerá, že tuto je vláda a koalícia, v ktorej sedia ľudia, ktorí sú obvinení a obžalovaní z konkrétnych trestných činov, jeden z prvých krokov tejto vlády boli čistky v polícii, kde ste vyhodili ľudí, ktorí sa snažili tieto kauzy vyšetrovať. Pán Gašpar tu to sám obhajuje, že vlastne ide o porušenie jeho práv a niektorých ďalších. A viete čo? Ja som presvedčená, že aj pán Gašpar, aj pán Fico, aj ďalší, oni sa boja, že pôjdu do väzenia. To, ten trest väzenia by mal byť odstrašujúci a... (Prerušenie vystúpenia časomerom.)
Laššáková, Jana, podpredsedníčka NR SR (2014-07-10):
Pán podpredseda, prepáčte, že vás prerušujem. Páni poslanci, poprosím vás o pokoj v rokovacej sále, ja viem, že je 11.00 hodín, ale nemáme o čom hlasovať, takže budeme pokračovať ďalej v rozprave o tomto bode programu. Poprosím vás o pokoj. Nech sa páči, pán podpredseda. Vráťte pánu podpredsedovi čas, poprosím vás.
Paška, Pavol, predseda NR SR (2013-10-17):
(Hlasovanie.) 137 prítomných, 81 za, 56 sa zdržalo. Tento návrh sme schválili.
Kotleba, Marek, poslanec NR SR (2021-06-15):
Ďakujem za slovo. Vážení kolegovia, my sa tu rozprávame o takých veciach, ako keby to boli nejaké novinky. Však takýto systém udavačov tu funguje celé roky. Už ako bol ÚBOK, ako bol, ako aj vznikla NAKA. Však sama NAKA chodia zastrašovať ľudí. Vždy mali nejakých svedkov, teraz vraj udavačoch, teraz sú to kajúcnici, ktorí svedčili proti niekomu, koho potrebovali dostať dnu. Však stačí sa ísť na väzbu pozrieť a spýtať sa tam tých ľudí. Však niektorí ani sami nevedia, za čo sú tam. A keď tam trčia niekoľko mesiacov, tak pravidelne ich navštevuje vyšetrovateľ. Ten vyšetrovateľ sa snaží ich dotlačiť do nejakého priznania, aby s nimi mali pokoj, aby ich odsúdili a boli vybavení takzvane. Prípadne im dajú potom nejaký dostačujúci trest alebo náramok. Však toto tu funguje už celé roky, toto nie je žiadna novinka, že sa tu deje o týchto, s týmito kajúcnikmi, o ktorých tu teraz rozoberáme. Čiže uvedomme si aj jednu vec, že Beňa, Makó, Zurian a tak, to nie sú žiadni miništranti. Títo jednoducho si možno zaslúžia tie tresty, ale ten proces nejakého dokazovania musí byť jasný. A nielen taký, že niekto o niekom niečo povie a na základe toho človeka zoberú na väzbu. Čiže proces musí byť jasný, orgány musia konať, ale nie takým spôsobom, ako sa to, ako sa to teraz koná. A naozaj aj vidíme, pán Beňa, ktorý, ktorému bolo dokázané rôzne úplatky, vynášanie informácií a tak ďalej, tak dostal nakoniec iba podmienečný trest. Tak niečo na tom asi bude. Ďakujem pekne.
Šimečka, Michal, podpredseda NR SR (2023-11-14):
Pán poslanec Karol Farkašovský.
Viskupič, Jozef, poslanec NR SR (2016-07-07):
Ďakujem. Budem mať 30 sekúnd, keďže pani poslankyňa Vaľová sa nevie správať ani v pléne parlamentu, ani inak. Môj procedurálny návrh znie, aby sme ukončili procedurálne návrhy a začali naozaj rokovať k témam, ktoré sú veľmi dôležité. Myslím si, že páni poslanci z vládnej koalície, ktorí zdúchli ako smrad zo svojich miest, je nehodné tohto pléna. Ďakujem.
Jarjabek, Dušan, poslanec NR SR (2017-02-02):
Príjemný dobrý deň, dámy a páni, dovoľte, aby som vás oboznámil s dvomi správami vzhľadom na to, že rozprava k týmto bodom je spojená. Sú to dve správy. Jedna správa je o voľbe adeptov do Rady Rozhlasu a televízie Slovenska a druhá voľba je zase, je to voľba členov Rady pre vysielanie a retransmisiu, čo máte pod tlačou 355. Čiže najskôr by som podal správu k návrhu na voľbu členov Rady Rozhlasu a televízie Slovenska. Dámy a páni, podľa § 12 ods. 1 písm. a) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov dňom 10. februára 2017 skončí funkčné obdobie Martinovi Kákošovi a Dóre Hushegyiovej, odborníkom v oblasti televízneho vysielania, a Martinovi Kabátovi, odborníkovi v oblasti ekonómie. Podľa § 9 ods. 1 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov je potrebné zvoliť troch členov Rady Rozhlasu a televízie Slovenska, dvoch odborníkov v oblasti televízneho vysielania a jedného odborníka v oblasti ekonómie. Na základe výzvy Výboru Národnej rady Slovenskej republiky pre kultúru a médiá zverejnenej dňa 13. decembra 2016 predložili právnické osoby pôsobiace v oblasti audiovízie, médií, kultúry, ekonómie, práva, hospodárstva, vedy, vzdelávania, rozvoja a ochrany duchovných hodnôt, ľudských práv a životného prostredia, ochrany zdravia, reprezentujúce alebo zastupujúce záujmy národnostných menšín alebo etnických skupín, iných menšín alebo registrované cirkvi a náboženské spoločnosti návrhy kandidátov na členov rady. Do stanoveného termínu výbor dostal tieto návrhy kandidátov: Oblasť televízneho vysielania: pán; budem hovoriť bez titulov z hľadiska istého zjednodušenia, ospravedlňujem sa; pán Ján Dianiška. Navrhuje Združenie slovanskej vzájomnosti – Košicko. Po druhé, pani Dóra Hushegyiová, navrhuje Občianske združenie Bratislavské rožky (Pozsonyi Kifli Polgári Társulás). Ak som niečo v rámci výslovnosti povedal zle, tak sa ospravedlňujem. (Reakcia z pléna.) Ešte raz sa ospravedlňujem, ak niektorá výslovnosť nebola v poriadku... (Prerušenie vystúpenia predsedajúcim.)
Kamenický, Ladislav, poslanec NR SR (2017-12-13):
Teraz budeme hlasovať o pozmeňujúcom návrhu, ktorý predložil poslanec Ján Marosz. Dajte, prosím, hlasovať o tomto pozmeňujúcom návrhu.
Přidal, Alojz, poslanec NR SR (2011-03-29):
Nech sa páči.
Krajcer, Daniel, poslanec NR SR (2013-03-27):
Ďakujem pekne. Pán kolega, len naozaj veľmi vecne a fakticky k tej téme, ktorú ste nadniesli. V niečom, samozrejme, máte pravdu, len problém alkoholu je ďaleko širší v tejto spoločnosti, ako je televízna reklama. Ten príbeh, ktorý ste spomínali, že ste videli vysielanie reklamy počas disneyoviek, tak to je porušenie zákona, v súčasnosti platného zákona. Čiže ak sa také niečo udialo, tak príslušný vysielateľ konal v rozpore so zákonom o vysielaní a retransmisii a vy, tak ako každý iný občan, sa môžete obrátiť na Radu pre vysielanie a retransmisiu. Ďalší problém, pokiaľ by sme akceptovali tento model vysielania reklamy tak, ako ho navrhujete, by vznikol tým, že významný podiel na našom televíznom trhu majú zahraničné stanice, v niektorých dňoch aj cez 30 % a tento podiel bude trvale rásť, taký je jednoducho vývoj na televíznom trhu a väčšina výrobcov alkoholu sídli v zahraničí. To znamená, že oni by len jednoducho premiestnili časť tejto reklamy, možno v tých časoch, kedy to tie televízie môžu vysielať bez takého obmedzenia, ako navrhujete, do týchto zahraničných televíznych staníc. Čiže došlo by istým spôsobom len k presunu tejto reklamy na iné vysielacie kanály, čo tiež treba fakticky zvážiť pri takomto návrhu. Čiže problém, ktorý otvárate, je ďaleko, ďaleko širší a riešením určite nie je len takáto veľmi krátka dvoj-, či trojvetná novela, ktorú predostierate.
Paška, Pavol, predseda NR SR (2012-07-25):
Hlasujeme. (Hlasovanie.) 146 prítomných, 116 bolo za, 29 sa zdržalo, 1 nehlasoval. Návrh sme schválili.
Pčolinský, Peter, podpredseda NR SR (2023-03-28):
Ďakujem. Len, priznám sa, som veľmi nepochopil, keby ste nám to mohli vysvetliť ešte raz...
P. Paška, predseda NR SR: (2007-10-29):
(Hlasovanie.) 135 prítomných, 59 za, 7 proti, 68 sa zdržalo, 1 nehlasoval. Tieto návrhy pani poslankyne Tkáčovej sme neschválili. Ďalej.
Zmajkovičová, Renáta, podpredsedníčka NR SR (2013-09-18):
Pán poslanec Kollár.
Laššáková, Jana, poslankyňa NR SR (2016-11-30):
Ďakujem pekne za slovo. Ja sa ospravedlňujem, nie je to procedurálny návrh, ale keďže dneska je Ondreja, Andreja, chcem všetkým nositeľom tohto mena úprimne zablahoželať. Všetko dobré. (Potlesk.)
Záborská, Anna, poslankyňa NR SR (2023-02-09):
Ďakujem pekne, pán predseda. V mene skupiny poslancov predkladám novelu zákona č. 383/2013 o príspevku pri narodení dieťaťa a príspevku na viac súčasne narodených detí. Pán predseda, hlásim sa do rozpravy.
Kolesík, Andrej, poslanec NR SR (2013-05-29):
Ďakujem, pán predseda. V rozprave vystúpili siedmi páni poslanci. Jeden z nich, pán poslanec Dzurinda, podal pozmeňujúci a doplňujúci návrh k uzneseniu. Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie správu o členstve Slovenskej republiky v Európskej únii za rok 2012.
Mihál, Jozef, poslanec NR SR (2014-11-09):
... jasné, dobre, to teraz neriešme, či by bolo možné, aby zodpovedný technik, informatik Národnej rady dostal tu priestor za týmto pultíkom, aby nám všetkým nahlas povedal, akým spôsobom funguje internet v Národnej rade, najmä pokiaľ ide o prenosy z Národnej rady. Veľmi rád by som to počul, akú to má kapacitu, ako to funguje a v čom môže, preboha, v nedeľu poobede byť problém.
Blanár, Juraj, podpredseda NR SR (2021-06-23):
O slovo požiadala pani spravodajkyňa, pani spravodajkyňa Drábiková. Nech sa páči, máte slovo.
Rajtár, Jozef, poslanec NR SR (2018-02-13):
Ďakujem pekne. Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, ústavnoprávny výbor a Výbor Národnej rady pre sociálne veci. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 12. marca 2018 a gestorský výbor do 13. marca 2018. Pani predsedajúca, prosím, otvorte rozpravu k uvedenému návrhu zákona.
Ďuriš Nicholsonová, Lucia, podpredsedníčka NR SR (2018-06-19):
Pán poslanec Mihál.
Přidal, Alojz, poslanec NR SR (2014-02-05):
Pani podpredsedníčka, v rozprave nevystúpil žiaden poslanec, dajte, prosím, hlasovať o postúpení predmetného návrhu zákona do druhého čítania.
M. Sabolová, poslankyňa: (2007-05-10):
Vážený pán minister, o čiastke, o ktorej ste hovorili, 200 mil. Sk na kapitálové výdavky v štátnom rozpočte, je čiastka veľmi nízka, malá. Ak hovoríte, že budú použité prostriedky, budú, na záver ste povedali, lebo otázka moja chcela znieť teda, či už boli alebo len budú, ešte nič nebolo rozdelené, dnes už máme máj roku 2007, bolo by dobré, aby sa zdroje aj rozdelili, ak už máme nejaký účel. Ak hovoríte o kardiovaskulárnych a onkologických ochoreniach, pokiaľ dobre viem, minimálne v rámci košických nemocníc alebo ústavov mali byť zdroje na dobudovanie a na dovybavenie použité z odpredajov, myslím si, že sa to tiež ako nezrealizovalo a tým pádom sú tu tlaky na rezort zdravotníctva. Hovorili ste, že sa použijú aj na dobudovanie JIS-ky, ale moje otázky, aj ostatné, ktoré nedošli na poradie, boli vlastne otázky na pacientov s cystickou fibrózou, pretože vieme už z minulého roku, že boli schválené projekty, vlastne už bolo výberové konanie a bolo by možno dobré, aby ten celý alebo nejaký väčší objem zdrojov bol nielen na dobudovanie JIS-ky, ale na dobudovanie toho komplexu, ktorý bol vlastne plánovaný na detské oddelenie Kliniky pediatrickej ftizeológie Nemocnice Ružinov. Ide o čiastku skoro 100 mil. Sk na tú nadstavbu a myslím si, že to by boli účelne využité prostriedky. Ak hovoríte o ďalších zdrojoch, sú to zdroje, ktoré sú otázne, tých 500 miliónov, pretože, ak prídu. Ale mňa ešte stále trápi v rozpočte, a pýtam sa, pán minister, ešte aj pri schvaľovaní rozpočtu v decembri minulého roku som sa pýtala na jednu čiastku v rozpočte ... (Vystúpenie prerušené časomierou.)
L. Nagy, poslanec: (2007-11-29):
Ľutujem, pán poslanec Rafaj, že ste prišli neskoro a nepočuli ste to, čo som hovoril na začiatku a nemali ste možnosť počuť ani to, čo hovorila pani poslankyňa Vášáryová v tejto súvislosti. Ináč odmietam veľmi dôrazne podozrievanie Strany maďarskej koalície z akejsi tichej dohody. To by bola naozaj šialená politika Strany maďarskej koalície, pokiaľ by bola a chcela obetovať kvôli akýmsi politickým cieľom vysielanie národnostného vysielania Slovenského rozhlasu a to sú len výmysly. To je po prvé. Po druhé, treba si uvedomiť aj to a to ukazovala vo svojom príspevku aj pani poslankyňa Vášáryová, že slovenská vláda od rokov alebo v rokoch 2003, 2004, 2005, tak ako jej káže zákon, ako kážu slovenskej vláde medzinárodné dohody a zmluvy, si plnila svoju povinnosť dotovať, resp. financovať národnostné vysielanie, resp. vysielanie na stredných vlnách. Až príchodom tejto novej vlády v roku 2006 bola prerušená táto dobrá tradícia a táto dobrá povinnosť a preto vznikali a vznikajú takéto problémy. Čo sa týka technických problémov vysielania, je pravda, že na VKV je lepší signál, ale momentálne podľa mojich informácií Sloven... (Vystúpenie poslanca prerušené časomierou.)
Figeľ, Ján, podpredseda NR SR (2013-06-25):
S ďalšou faktickou Otto Brixi.
Blanár, Juraj, podpredseda NR SR (2020-11-03):
Vážené kolegyne, kolegovia, týmto uzatváram dnešný rokovací deň Národnej rady Slovenskej republiky. Prerušujem rokovanie o tomto bode a budeme pokračovať zajtra o 9-tej termínovaným bodom o uznesení o Náhornom Karabachu. Ďakujem a prajem pekný večer. (Prerušenie rokovania o 19.05 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Hambálek, Augustín, poslanec NR SR (2021-09-17):
Vážený pán predseda, chcem upresniť, že hlasovanie o prerokovanom návrhu zákona bude dnes o jedenástej. Ďakujem.
Š. Zelník, poslanec: (2002-03-12):
J. Migaš, predseda NR SR: Dobre, nech sa páči, hlasujeme, po upresnení hlasujeme. (Hlasovanie.) Prítomných je 123 poslancov, za 68, proti 4, zdržalo sa 41, nehlasovalo 10. Tento návrh pána poslanca Zelníka sme schválili, bol zaradený na rokovanie 56. schôdze. Pán poslanec Fico, nech sa páči, zopakujte ešte raz váš návrh, ktorý ste predniesli, ja som ho nestihol presne zaznamenať.
I. Mikloš, podpredseda vlády a minister financií SR: (2003-06-26):
Je pravdou, že tie navrhované sadzby idú aj nad rámec dnešných minimálnych sadzieb, ale to je presne v súlade s programovým vyhlásením vlády, ktoré predpokladá presun daňového zaťaženia z priamych na nepriame dane. Takže aj toto zvýšenie nepriamych daní nám umožní v tej miere, v akej to predpokladá koncepcia daňovej reformy, znížiť daňové zaťaženie priame a zaviesť aj rovnú daň, od ktorej očakávame, že bude významným stimulom rýchlejšie udržateľného ekonomického rastu tvorby pracovných príležitostí a prílevu investícií. Aj z týchto dôvodov odporúčam Národnej rade tento návrh zákona schváliť. Ďakujem pekne. Z. Martináková, podpredsedníčka NR SR: Ďakujem, pán minister. Slovo dávam spoločnému spravodajcovi z výboru pre financie, rozpočet a menu pánovi poslancovi Mikušovi. Poprosím ho, aby informoval Národnú radu o výsledku rokovania o tomto návrhu zákona vo výboroch, aby odôvodnil stanovisko gestorského výboru.